लियाओनिंग
लियाओनिंग सहायता·सूचना (सरल चीनी: 辽宁, पारम्परिक चीनी: 遼寧, मान्छु: ᠯᡳᠶᠣᠣ ᠨᡳᠩ, अंग्रेज़ी: Liaoning) उत्तरपूर्वी जनवादी गणतंत्र चीन में स्थित एक प्रांत है। इसका नाम प्रांत से होकर बहने वाली लियाओ नदी के नाम को 'निंग' शब्द (अर्थ: 'शान्ति') के साथ जोड़कर बनाया गया है। इस प्रांत की स्थापना सन् १९०७ में 'फ़ेन्गतियान' (奉天) नाम से की गई थी लेकिन १९२९ में नाम बदलकर 'लियाओनिंग' कर दिया गया। लियाओनिंग की राजधानी शेनयांग शहर है।